ฌูว์ลี แดลปี

ฌูว์ลี แดลปี (21 ธันวาคม ค.ศ. 1969)  นักแสดง ผู้กำกับ นักเขียนบท นักแต่งเพลงและนักร้องชาวฝรั่งเศส จบการศึกษาด้านภาพยนตร์จากโรงเรียนศิลปะทิสช์ในนิวยอร์ก ปัจจุบันใช้ชีวิตอยู่ในสหรัฐอเมริกา และได้รับสัญชาติอเมริกันตั้งแต่ ค.ศ. 2001Julie Delpy is bursting with feeling, full of words - and all that is propelling her beyond the screen

ฌูว์ลี แดลปีเกิดที่ปารีส ประเทศฝรั่งเศส บิดามารดาเป็นนักแสดงและผู้กำกับละครเวที ทำให้เธอได้รับการปลูกฝังด้านศิลปะการแสดง และมีโอกาสเล่นละครเวทีตั้งแต่อายุ 5 ปี เริ่มแสดงภาพยนตร์ครั้งแรกเมื่ออายุ 14 ปี ในภาพยนตร์เรื่อง Détective (ค.ศ. 1985) ของฌ็อง-ลุก กอดาร์  รับบทนำครั้งแรกในภาพยนตร์เรื่อง La Passion Béatrice (ค.ศ. 1987) ของแบร์ทร็อง ตาแวร์นีเย

ฌูว์ลี แดลปีย้ายไปอาศัยอยู่ในนิวยอร์กเมื่อ ค.ศ. 1990 และได้แสดงภาพยนตร์เรื่อง Europa Europa (ค.ศ. 1990)http://www.boxofficemojo.com/movies/?id=europaeuropa.htm ภาพยนตร์ภาษาเยอรมันของอักแญชกา ฮอลลันต์ ผู้กำกับชาวโปแลนด์ ที่ได้รับรางวัลลูกโลกทองคำสาขาภาพยนตร์ภาษาต่างประเทศ และเข้าชิงรางวัลออสการ์สาขาบทภาพยนตร์ดัดแปลง ทำให้เธอเริ่มมีชื่อเสียงในระดับนานาชาติ  ต่อมาในปี ค.ศ. 1993 เธอได้แสดงบทนำใน Trzy kolory: Biały (ค.ศ. 1994) ภาคที่สองของภาพยนตร์ไตรภาคทรีคัลเลอรส์ ของกชึชตอฟ กีแยชลอฟสกี

บทบาทการแสดงที่ทำให้เธอมีชื่อเสียงเป็นที่จดจำ คือบท เซลีน สาวชาวฝรั่งเศสที่พบรักกับเจสซี หนุ่มนักท่องเที่ยวชาวอเมริกัน รับบทโดยอีธาน ฮอว์ก ในภาพยนตร์ของริชาร์ด ลิงก์เลเทอร์เรื่อง Before Sunrise (ค.ศ. 1995) เป็นภาพยนตร์อิสระที่ได้รับคำชื่นชมเป็นอย่างมาก http://www.rottentomatoes.com/m/before_sunrise/ และกลับมารับบทบาทเดิมในภาพยนตร์ภาคต่อ Waking Life (2001) และ Before Sunset (ค.ศ. 2004) ที่เธอร่วมเขียนบท แต่ง และร้องเพลงประกอบภาพยนตร์ด้วย

อ้างอิง

แหล่งข้อมูลอื่น

Julie Delpy Tribute Site

หมวดหมู่:นักแสดงฝรั่งเศส
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายฝรั่งเศส
หมวดหมู่:บุคคลจากปารีส
หมวดหมู่:บุคคลจากนครนิวยอร์ก